#  BUCUREŞTI – ROMÂNIA

 ***SPITALUL CLINIC DE URGENŢĂ BUCURESTI***

 Calea Floreasca Nr.8, Sector 1, cod : 014461

 

**Fax manager** : (021) 599.22.60

**Fax director**  **medical** : (021) 599.23.89

**Fax director financiar** : (021) 599.22.56

**Fax secretariat** : (021) 599.22.57

 (021) 317.01.50

**Telefon centrală** : (021) 599.23.00

 (021) 599.23.08

**ANUNŢ**

 Spitalul Clinic de Urgenţă Bucureşti, cu sediul în Calea Floreasca, nr. 8, Sector 1, Bucureşti, în conformitate cu prevederile Ordinului M.S. nr. 166 din 26 ianuarie 2023 pentru aprobarea [metodologiilor](https://legislatie.just.ro/Public/DetaliiDocumentAfis/264381) privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare publice cu paturi, Hotărârii Guvernului nr. 1336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și Ordonanței de Urgență a Guvernului nr. 156 din 30 decembrie 2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene, organizează:

**CONCURS**

pentru ocuparea pe perioadă nedeterminată a următoarelor posturi vacante cu normă întreagă și ½ normă corespunzător funcţiilor contractuale de execuție:

* 1 (unu) post medic primar, specialitatea radiologie și imagistică medicală, în cadrul Laboratorului de Radiologie și Imagistică Medicală cu ½ normă de 3 ore/zi - 15 de ore/săptămână
* 1 (unu) post medic specialist, specialitatea radiologie și imagistică medicală, în cadrul Laboratorului de Radiologie și Imagistică Medicală cu ½ normă de 3 ore/zi - 15 de ore/săptămână
* 5 (cinci) posturi de medic specialist, specialitatea radiologie și imagistică medicală, în cadrul Laboratorului de Radiologie și Imagistică Medicală cu normă întreagă de 6 ore/zi - 30 de ore/săptămână

 **Candidaţii vor depune dosarele de participare la concurs la sediul instituției din Calea Floreasca, nr. 8, Sector 1, București, la Serviciul R.U.N.O.S. – Vârsă Constantina, interior 228, în perioada 23.05.2025-05.06.2025, în intervalul orar 13.30 – 14.30 (dată și oră-limită).**

**Condiţii generale de participare:**

1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
2. cunoaşte limba română, scris şi vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra

înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

1. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
2. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute

la art. 35 alin. (1) lit. H ) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

1. persoana să îndeplinească condițiile de vechime, respectiv de experiență necesare ocupării postului, după caz;
2. contractul să nu conțină clauze de confidențialitate sau, după caz, clauze de neconcurență.

**Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului, sunt:**

* diplomă de licență în medicină;
* certificat de medic primar/specialist în specialitatea radiologie imagistică medicală;
* aviz anual privind exercitarea profesiei de medic valabil pentru anul în curs;
* certificat de membru al Colegiului Medicilor;
* asigurare de malpraxis valabilă.

**Pentru înscrierea la concurs candidații vor depune un dosar care va conține următoarele documente:**

1. formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1336/2022);
2. copie a diplomei de licență și certificatul de medic primar/specialist;
3. copie a certificatului de membru al organizației profesionale cu viza pe anul în curs;
4. dovada/înscrisul din care să rezulte că nu i-a fost aplicată una dintre sancțiunile prevăzute la [art. 455 alin. (1) lit. e)](https://legislatie.just.ro/Public/DetaliiDocumentAfis/263524) sau [f)](https://legislatie.just.ro/Public/DetaliiDocumentAfis/263524), la [art. 541 alin. (1) lit. d)](https://legislatie.just.ro/Public/DetaliiDocumentAfis/263524) sau [e),](https://legislatie.just.ro/Public/DetaliiDocumentAfis/263524) respectiv la [art. 628 alin. (1) lit. d)](https://legislatie.just.ro/Public/DetaliiDocumentAfis/263524) sau [e) din Legea nr. 95/2006](https://legislatie.just.ro/Public/DetaliiDocumentAfis/263524) privind reforma în domeniul sănătății, republicată, cu modificările și completările ulterioare,
5. acte doveditoare pentru calcularea punctajului rezultat din analiza și evaluarea activității profesionale și științifice pentru proba suplimentară de departajare (proba D);
6. certificat de cazier judiciar sau, după caz, extrasul de pe cazierul judiciar;
7. certificatul de integritate comportamentală din care să reiasă că nu s-au comis infracțiuni prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/215198) privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
8. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
9. copia actului de identitate sau orice alt document care atestă identitatea, potrivit legii, aflate în termen de valabilitate;
10. copia certificatului de căsătorie sau a altui document prin care s-a realizat schimbarea de nume, după caz;
11. curriculum vitae, model comun european.

Documentele prevăzute la  lit. d) și f) sunt valabile 3 luni și se depun la dosar în termen de valabilitate.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii*.*

Copiile de pe actele prevăzute la lit. b), c), i) și j), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la  lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.

Concursul pentru ocuparea posturilor vacante de medic primar/specialist, specialitatea radiologie și imagistică medicală, va consta în următoarele etape care se vor desfășura la Spitalul Clinic de Urgență București, Calea Floreasca, nr. 8, Sector 1:

a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D);

b) proba scrisă;

c) proba clinică/practică.

**Concursul se va desfăşura la sediul unităţii, astfel:**

- depunerea dosarelor de concurs: 23.05.2025-05.06.2025, Serviciul RUNOS al Spitalului Clinic de Urgență București,în intervalul orar 13.30 – 14.30;

- selecţia dosarelor candidaţilor: 06.06.2025;

- afișarea rezultatelor la selecția dosarelor: 10.06.2025, ora 15:00;

- contestaţii la rezultatele selecţiei dosarelor: 11.06.2025, Registratura Spitalului Clinic de Urgență București, până la ora 12:00;

- afișarea rezultatelor la contestații selecția dosarelor: 12.06.2025, ora 15:00;

- proba scrisă: 13.06.2025 – Bibliotecă parter, Spitalul Clinic de Urgență București, ora 09:00;

- afişarea rezultatelor obţinute la proba scrisă: 16.06.2025, ora 15:00;

- contestaţii la rezultatele probei scrise: 17.06.2025, Registratura Spitalului Clinic de Urgență București, până la ora 12:00;

- afișarea rezultatelor la contestații probă scrisă: 18.06.2025, ora 15:00;

- proba clinică/practică: 19.06.2025 – Bibliotecă parter, SCUB, ora 09:00;

- afişarea rezultatelor obţinute la proba clinică/practică: 20.06.2025, ora 15:00;

- contestaţii la rezultatele probei clinice/practice: 23.06.2025, Registratură SCUB, până la ora 12:00;

- afișarea rezultatelor la contestații probă clinică/practică: 24.06.2025, ora 15:00;

- afişarea rezultatelor finale: 25.06.2025, ora 15:00.

**NU se admit completări ulterioare termenului de depunere, dosarele incomplete vor fi respinse.**

**Dosarele în vederea participării la concurs vor fi depuse la sediul instituției din Calea Floreasca, nr. 8, Sector 1, București, la Serviciul R.U.N.O.S., în volum complet, personal, până la data de 05.06.2025, ora 14.30 (dată și oră-limită).**

**Pentru fiecare probă a concursului punctajul este de maxim 100 de puncte.**

**Pentru a fi declaraţi admişi, candidaţii trebuie să obţină la fiecare probă minimum 50 de puncte.**

***Promovarea probei scrise este obligatorie pentru susţinerea probei următoare.***

Orice modificare survenită asupra unor aspecte referitoare la organizarea și desfășurarea concursului se publică prin afișare la avizierul spitalului, pe site-ul spitalului, precum și pe site-urile instituțiilor avizate în acest sens.

 Pentru probele concursului, punctajele se stabilesc după cum urmează:

a) pentru proba scrisă punctajul este de maximum 100 de puncte;

b**)** pentru proba clinică/practică punctajul este de maximum 100 de puncte.

 **Sunt declarați admiși la proba scrisă și proba** clinică/practică **candidații care au obținut minimum 50 de puncte.**

 Manager,

 ec. Zidaru Andrei-Bogdan

 Director Financiar-Contabil interimar,

 ec. Cîrstea Elena

 Şef Serviciu R.U.N.O.S. cu delegație, Întocmit,

 ref. sp. Ionescu Ana-Maria op. date I Vârsă Constantina

BIBLIOGRAFIE ȘI TEMATICĂ

**TEMATICA** pentru concursul de ocupare a posturilor vacante de **medic primar și medici specialiști, specialitatea radiologie și imagistică medicală**

I. PRO SCRISĂ

II. PROBA CLINICĂ

III. PROBA PRACTICĂ

I. PROBA SCRISĂ

1. Principii fizice și tehnice ale radiologiei convenționale.

2. Dozimetrie, radiobiologie, indicațiile tehnicilor în radiologie.

3. Principiile fizice și tehnice ale tomografiei computerizate.

4. Principiile fizice și tehnice ale imagisticii prin rezonanță magnetică .

5. Artefactele în IRM; substanțele de contrast în IRM; valoarea și indicațiile IRM.

6. Principiile fizice și tehnice ale ecografiei.

7. Substantele de contrast radioimagistice: clasificare, mecanisme de acțiune, reacții adverse, profilaxie .

8. Noțiuni de informatică imagistică.

9. Noțiuni de imagistică moleculară.

10. Radioprotecție: principii, metode și management.

11. Anatomie radioimagistică neuroradiologică.

12. Diagnosticul radioimagistic al anomaliilor congenitale și de dezvoltare a sistemului nervos central și manifestări extracraniene ale unor sindroame cu determinism congenital.

13. Diagnosticul radioimagistic al patologiei neurologice vasculare.

14. Diagnosticul radioimagistic al traumatismelor cranio-cerebrale.

15. Diagnosticul radioimagistic al tumorilor intracraniene.

16. Diagnosticul radioimagistic al bolilor neuroinflamatorii, neuroinfecțioase și neurodegenerative.

17. Diagnosticul radioimagistic al hidrocefaliei.

18. Diagnosticul radioimagistic al patologiei coloanei vertebrale.

19. Anatomia radioimagistică a capului și gâtului; diagnosticul radioimagistic al anomaliilor congenitale ale capului și gâtului.

20. Diagnosticul radioimagistic al patologiei osului temporal, bazei de craniu, scheletului facial, nervilor cranieni și orbitei.

21. Diagnosticul radioimagistic al patologiei tiroidiene, paratiroidiene și spațiului visceral, nasului, nazofaringelui, sinusurilor paranazale, hipofaringelui, laringelui și ganglionilor limfatici cervicali.

22. Diagnosticul radioimagistic al patologiei spațiilor masticator, parotidian și carotidian, a cavității orale, orofaringelui și spațiului retrofaringian.

23. Anatomia radioimagistică a toracelui; tehnica și protocoalele explorărilor radioimagistice în examinarea toracelui; diagnosticul radioimagistic al variantelor anatomice ale componentelor toracelui.

24. Semiologia radioimagistică în patologia toracică; aspectului radioimagistic normal și complicațiile asociate dispozitivelor medicale utilizate în patologia toracică.

25. Diagnosticul radioimagistic al afecțiunilor inflamatorii acute și cronice alveolare, interstițiale, bronșice; afecțiunilor pleurale; afecțiunilor peretelui toracic, diafragmei și patologia toracelui operat.

26. Diagnosticul radioimagistic al tuberculozei pulmonare; afecțiunilor pulmonare în cazul pacienților imunocompetenți și imunocompromiși.

27. Diagnosticul radioimagistic al hipertensiunii pulmonare; bolilor obstructive pulmonare și de căi respiratorii.

28. Diagnosticul radioimagistic al afecțiunilor cu localizare mediastinală; bolilor pulmonare congenitale.

29. Diagnosticul radioimagistic și stadializarea tumorilor primitive bronho-pulmonare; diagnosticul și managementul radioimagistic al nodulilor pulmonari.

30. Anatomie radioimagistică și embriologie cardiovasculară; variante anatomice; tehnicile radioimagistice utilizate în evaluarea cardiacă și a vaselor; tehnici de postprocesare în evaluarea radioimagistică cardio-vasculară; indicații, contraindicații și pericole potențiale.

31. Diagnosticul radioimagistic în patologia congenitală cardiacă; patologia congenitală și dobândită valvulară; cardiomiopatii; miocardite; boli cardiace asociate diabetului zaharat și bolilor renale. Caracteristicile radioimagistice ale cordului de sportiv.

32. Diagnosticul radioimagistic în: masele cardiace; patologia pericardului; patologia arterelor coronare.

33. Diagnosticul radioimagistic în: patologia aortei; arterei pulmonare; venei cave superioare și inferioare.

34. Diagnosticul radioimagistic în evaluarea patologiei vaselor periferice; diagnosticul vascular prin ecografie Doppler, angiografie CT, angiografie RM. Diagnosticul radioimagistic al grefelor și protezelor vasculare și al cordului operat.

35. Anatomia radioimagistică și variante anatomice ale sistemului digestiv și glandelor sale anexe; substanțe de contrast utilizate în evaluarea organelor abdominale; tehnici radioimagistice și de postprocesare utilizate în evaluarea sistemului digestiv și a glandelor sale anexe; indicații și contraindicații ale tehnicilor radioimagistice relevante pentru evaluarea sistemului digestiv.

36. Diagnosticul radioimagistic al patologiei esofagului, stomacului și duodenului.

37. Diagnosticul radioimagistic al patologiei intestinului subțire și gros.

38. Diagnosticul radioimagistic al patologiei ficatului și căilor biliare, inclusiv transplantul hepatic; criteriile RECIST.

39. Diagnosticul radioimagistic al patologiei pancreasului, splinei, peritoneului, mezenterului și peretelui abdominal.

40. Anatomia radioimagistică a: aparatului excretor; retroperitoneului; prostatei; structurilor intrascrotale. Fiziologia excreției renale a substanțelor de contrast; fiziologia micțiunii. Urografia intravenoasă: indicații, tehnică, riscuri, precauții. Utilizarea substanțelor pe bază de Gadolinium la pacienții cu risc; precauții.

41. Diagnosticul radioimagistic al: variantelor anatomice renale; malformațiilor renale, a căilor urinare și ureterelor; litiazei urinare și obstrucției urinare.

42. Diagnosticul radioimagistic al tumorilor renale și tumorilor de căi urinare; bolilor renale chistice.

43. Diagnosticul radioimagistic al: infecțiilor renale, perirenale și ale tractului urinar; nefropatiilor medicale și vasculare. Transplantul renal: aspect radioimagistic normal și diagnosticul radioimagistic al complicațiilor.

44. Diagnosticul radioimagistic al: traumatismelor aparatului excretor; patologiei vezicii urinare și uretrei masculine. Explorarea radioimagistică a uretrei masculine.

45. Diagnosticul radioimagistic al patologiei: prostatei; testiculului și scrotului; patologiei peniene și al tulburărilor de dinamică sexuală.

46. Diagnosticul radioimagistic al patologiei glandelor suprarenale.

47. Anatomia radioimagistică a pelvisului feminin și a organelor de reproducere feminine; diagnosticul. radioimagistic al malformațiilor uterine.

48. Diagnosticul radioimagistic al: patologiei tumorale miometriale și endometriale; afecțiunilor colului uterin. Diagnosticul radioimagistic al uterului operat.

49. Diagnosticul radioimagistic al: patologiei uterine asociată cu sarcina, nașterea și în perioada postpartum; abdomenului acut la gravide. Pelvimetria IRM – principii și măsurători. IRM fetal – principii și stadiile dezvoltării embrionare și fetale.

50. Histerosalpingografia: indicații, tehnică, complicații; diagnosticul radioimagistic al: patologiei ovariene,inclusiv modificări asociate cu sarcina, postpartum, postchirurgical; patologiei trompelor uterine; prolapsului genital. Algoritmul de explorare și diagnosticul radioimagistic al infertilității.

51. Anatomia radioimagistică, variante anatomice și tehnici radioimagistice de examinare a aparatului locomotor (indicații, contraindicații, pericole); diagnosticul radioimagistic al traumatismelor acute si cronice ale aparatului locomotor.

52. Diagnosticul radioimagistic al infecțiilor aparatului locomotor.

53. Diagnosticul radioimagistic al tumorilor și leziunilor pseudotumorale ale aparatului locomotor.

54. Diagnosticul radioimagistic al afecțiunilor hematologice, metabolice, endocrine și toxice ale aparatului locomotor; afecțiuni de dezvoltare și afecțiuni pediatrice ale aparatului locomotor.

55. Diagnosticul radioimagistic al afecțiunilor articulare și al altor afectiuni ale aparatului locomotor (al bolii Paget; sarcoidozei; osteoartropatiei hipertrofice; osteoporozei regionale migratorii; osteonecrozei aseptice, incluzând boala Legg-Calvé- Perthes și boala Scheuermann; calcificărilor/osificărilor de țesut moale).

56. Noțiuni de embriologie, anatomie și fiziologie mamară și a structurilor asociate; tehnicile radio-imagistice în patologia mamară: principii, achiziția imaginilor, poziționări, avantaje, indicații, limite, utilizarea substanțelor de contrast.

57. Diagnosticul radioimagistic al sânului normal, variantelor anatomice și induse fiziologic ale sânului; semiologie elementară imagistică senologică; lexiconul standardizat şi categoriile de risc ale diagnosticului mamar (BIRADS sau alte sisteme).

58. Diagnosticul radioimagistic al leziunilor mamare benigne, de graniță și maligne; al leziunilor mamare la bărbat.

59. Managementul clinic și radioimagistic al pacientelor simptomatice; al patologiei mamare la grupe particulare de pacienți (bărbați, copii, adolescente, sarcină, lactație); evaluarea radioimagistică a extensiei locoregionale şi a leziunilor mamare maligne concomitente.

60. Indicaţiile şi contraindicaţiile manoperelor intervenţionale senologice ghidate imagistic; tratamentului chirurgical al cancerului mamar; tratamentului chimioterapic și radioterapic al cancerului mamar. Evaluarea radioimagistică a sânului tratat. Noţiuni de bază privind tehnicile terapeutice senologice ghidate imagistic. Noțiuni privind screeningul cancerului mamar.

61. Principii privind explorarea radioimagistică în patologia pediatrică: noțiuni de dezvoltare anatomică în copilărie; principiul ALARA, cerințe de radioprotecție și aplicarea lor practică; valoarea, indicațiile și algoritmii de aplicare a tehnicilor imagistice la vârsta pediatrică; particularități ale administrării substanțelor de contrast la copii.

62. Diagnosticul radioimagistic al patologiei creierului, măduvei spinării, capului și gâtului la pacienții cu vârsta pediatrică.

63. Diagnosticul radioimagistic al patologiei toracelui și a aparatului cardiovascular la pacienții cu vârstă pediatrică.

64. Diagnosticul radioimagistic al patologiei abdomenului la pacienții cu vârstă pediatrică.

65. Diagnosticul radioimagistic al patologiei aparatului locomotor și a sindroamelor neurocutanate la pacienții cu vârstă pediatrică.

66. Principii și tehnici de angiografie / flebografie diagnostică.

67. Principii și tehnici de radioimagistică interventională vasculară.

68. Principii și tehnici de radioimagistică intervențională nevasculară : biopsie, termoablație, aspirație de fluide și drenaj al abceselor pe cale percutană.

69. Principii și tehnici de radioimagistică intervențională nevasculară: intervenții hepato-biliare,intervenții genito-urinare, biopsia cu ac fin a nodulilor limfatici sau tiroidieni.

II. PROBA CLINICĂ

Proba constă din examinarea și interpretarea de imagini radiologice din cadrul afecțiunilor cuprinse în tematica probei scrise.

III. PROBA PRACTICĂ

Proba constă din planificarea/conducerea/efectuarea unor examinări radioimagistice din tematica probei scrise.

BIBLIOGRAFIE

Societatea de Radiologie și Imagistică Medicală din România - (sub red) Dudea Sorin M. - Radiologie Imagistică Medicală. Îndrumator de studiu pentru pregatirea în specialitate -Vol I , Vol II, Ed. Medicală București, 2015, 1271 pag, ISBN: 978-973-39-0797-8